Vyhodnotenie pripomienkového konania 
Návrh nariadenia vlády Slovenskej republiky č. …/2006 Z. z. ktorým sa ustanovujú podrobnosti  o typovom schválení ES motorových vozidiel a ich prípojných vozidiel
Spôsob pripomienkového konania: bežný postup  (od 9.12.2005 do 20.12. 2005)
Zoznam oslovených subjektov: Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Jirko Malchárek, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov:	31	

Subjekty, ktoré nezaslali pripomienky: Najvyšší  kontrolný úrad SR, Ministerstvo školstva SR.

Subjekty, ktoré nemali pripomienky: Úrad vlády Slovenskej republiky, podpredseda vlády SR a minister hospodárstva SR Jirko Malchárek, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR,  Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR,  Ministerstvo obrany SR, Ministerstvo kultúry SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Správa štátnych hmotných rezerv SR, Národná banka Slovenska, Generálna prokuratúra SR.

Počet vznesených zásadných pripomienok	-	
počet akceptovaných pripomienok	38	
počet čiastočne akceptovaných pripomienok	3	
počet neakceptovaných pripomienok	9	
počet neaktuálnych pripomienok	- 	
Vysvetlivky k skratkám v tabuľke:
Z – zásadná
O – obyčajná
A – akceptovaná
C  - čiastočne akceptovaná 
N – neakceptovaná

		Vyhodnotenie pripomienkového konania				
Por.č.	Rezort	Pripomienka	Typ	Spô-sob vybavenia.	Dôvod neakceptovania/poznámka
	
1	Úrad vlády SR – Inštitút pre aproximáciu práva 		Predkladaným nariadením vlády sa do právneho poriadku Slovenskej republiky preberá smernica Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel v platnom znení (ďalej len „smernica 70/156/EHS“). 
K jednotlivým ustanoveniam návrhu nariadenia vlády:
1.	V roku 2005 boli prijaté dve novely smernice 70/156/EHS. Transpozičná lehota pre smernicu 2005/49/ES uplynie 30. 6. 2006 a pre smernicu 2005/64/ES 15.12.2006. Najmä v prípade smernice 2005/49/ES, ak by táto nebola zapracovaná do návrhu nariadenia vlády, bola by veľmi skoro po prijatí nariadenia vlády potrebná jeho novelizácia. Pritom obe smernice novelizujú iba ustanovenia, ktoré sa preberajú aproximačným odkazom. Z uvedených dôvodov navrhujeme, aby bola smernica 70/156/EHS prebratá predkladaným nariadením vlády aj v znení jej dvoch posledných noviel. 

O	

A	

 Prebratie uvedených smerníc je vykázané v tabuľke zhody.	
		2.	Návrh nariadenia vlády obsahuje mnoho ustanovení, ktoré sú identické so znením niektorých ustanovení zákona č. 725/2004 Z. z. Ide napr. o § 5 ods. 4 návrhu nariadenia vlády a § 12 ods. 5 zákona č. 725/2004 Z. z., alebo o § 12 ods. 3 návrhu nariadenia vlády a § 13 ods. 6 zákona. Takáto zdvojená úprava nie je v súlade so zaužívanou legislatívnou praxou. Predkladané nariadenie vlády má upravovať podrobnosti o typovom schvaľovaní motorových vozidiel, nie kopírovať zákon č. 725/2004 Z. z. Navrhujeme v tomto zmysle návrh nariadenia vlády upraviť tak, že duplicitné ustanovenia budú z neho vypustené. 
	O	ČA	Pôvodný § 5 ods. 4 vypustený.
§ 17 ods. 3: Znenie je upravené.	
		3.	Keďže nie je v súlade so zaužívanou legislatívnou praxou zavádzať legislatívnu skratku „samostatný predpis“ (§ 2 ods. 2), navrhujeme ju vypustiť. V poznámke pod čiarou navrhujeme príkladmo uviesť niektoré tieto osobitné predpisy. V ďalšom texte návrhu nariadenia vlády, kde sa hovorí o samostatných predpisoch podľa prílohy IV alebo XI smernice 70/56/EHS, navrhujeme používať formuláciu „osobitné predpisy, ktorými sa preberajú právne akty Európskych spoločenstiev uvedené v prílohách IV alebo XI smernice 70/156/EHS“. Tam, kde sa v texte návrhu nariadenia vlády používa pojem „samostatný predpis“, navrhujeme uviesť „osobitný predpis“. 
4.	Ustanovenia článku 14 smernice 70/156/EHS, podľa ktorých oznámené technické služby musia spĺňať harmonizované normy pre činnosť skúšobných laboratórií (EN 45001) a ktoré ustanovujú, že:
- výrobca nemôže byť akreditovaný ako technická služba s výnimkou, keď to samostatné Smernice výslovne stanovujú,
- nepovažuje sa za výnimku, ak technická služba používa externé vybavenie so súhlasom schvaľovacieho úradu a
- služby tretieho štátu môžu byť oznámené ako poverené technické služby len v rámci dvojstrannej alebo mnohostrannej dohody medzi Spoločenstvom a tretím štátom
nie sú prebraté ani v návrhu nariadenia vlády, ani v zákone č. 725/2004 Z. z. Ak nebudú prebraté, nebude možno konštatovať úplnú transpozíciu smernice 70/156/EHS do právneho poriadku Slovenskej republiky.

Napriek tomu, že je v tabuľke zhody uvedené, že príloha II smernice 70/156/EHS je prebratá v prílohe č. 1 zákona č. 725/2004 Z. z., veľká časť tejto prílohy smernice nie je prebratá ani v zákone, ani v návrhu nariadenia vlády.  Ide o tieto ustanovenia: v časti A prílohy posledná veta bodu 1, posledná veta bodu 2, posledná veta bodu 3, body 4.4 až 4.5.2, body 5 až 5.7, celá časť B a celá časť C prílohy II smernice 70/156/EHS. Tieto ustanovenia je potrebné prebrať, inak  nebude možno konštatovať úplnú transpozíciu smernice 70/156/EHS do právneho poriadku Slovenskej republiky.	O

O

O	A

N

A	 Znenie  je upravené.

Ministerstvo dopravy podľa § 99 písm. v) zákona č. 725/2004 Z. z. notifikuje technické služby za   Slovenskú republiku v orgánoch Európskych spoločenstiev a  Európskej únie. Zároveň pri notifikácii uvádza, na ktoré smernice má daná technická služba oprávnenie. Podrobnosti na stránke http://europa.eu.int/comm/enterprise/automotive/pagesbackground/technicalservice/sk.htm Každá technická služba má oprávnenie vydané Slovenskou akreditačnou službou (SNAS)  podľa STN EN ISO /IEC 17025 . Zároveň táto  požiadavka  je zahrnutá v ustanovení § 26 ods. 1 písm. a) zákona č. 725/2004 Z. z.. Norma EN 45 001 je neplatná a bola nahradená novou STN EN ISO /IEC 17025. článok 14 ods.2
Norma STN EN ISO /IEC 17025.v bode 4 jasne stanovuje požiadavky pre prípad ak je laboratórium časťou organizácie , je potrebné vykonať organizačné opatrenia aby organizačné útvary s konfliktnými záujmami (napríklad výrobné útvary, obchodný marketing alebo finančný útvar a podobne nepriaznivo neovplyvňovali zhodu laboratória s touto medzinárodnou normou. Na základe tejto skutočnosti je zabezpečená nezávislosť technickej služby čo bolo cieľom tvrdenia článku 14 ods. 1 písm. b) časti i) Vo vzťahu k používaniu zariadenia z vonkajšieho zdroja sú požiadavky zahrnuté v bode 5.5 normy  STN EN ISO /IEC 17025
Nesúhlasíme s tvrdením, že čl. 14 ods.2 smernice nie je prebratý do nášho právneho poriadku: ide sa o notifikáciu technickej služby z tretej krajiny. Notifikácia je možná len, ak existuje dvojstranná alebo mnohostranná dohoda medzi spoločenstvom a tretími krajinami. Pri udeľovaní oprávnenia v Slovenskej republike sa postupuje podľa správneho poriadku 71/1967 Zb., ktorý v § 46 ustanovuje, že rozhodnutie musí byť v súlade  so zákonmi a ostatnými právnymi predpismi, musí ho vydať orgán  na to príslušný, musí vychádzať zo spoľahlivo  zisteného  stavu  veci  a  musí  obsahovať  predpísané
náležitosti. Ak nebude existovať bilaterálna dohoda, Slovenská republika nevydá rozhodnutie pre technickú službu z tretej krajiny podľa 25 zákona č. 725/2004.

Príslušné ustanovenia části A, ako aj celá časť B a C prílohy II smernice 70/156/EHS budú prebraté do zákona č. 725/2004 Z. z. 	
		5.	V  texte návrhu nariadenia vlády navrhujeme v súlade s platnými Legislatívnymi pravidlami vlády Slovenskej republiky nepoužívať spojenia ako „a/alebo“, prípadne „vozidlo(á) je/sú“ (napr. v prílohe č. 1 návrhu nariadenia vlády). 
	O	A	 Upravené.	
		6.	K § 1 ods. 1: Smernica 70/156/EHS sa v súlade s definíciou vozidla vzťahuje na motorové vozidlá určené k používaniu na ceste, dokončené aj nedokončené, s najmenej štyrmi kolesami a maximálnou konštrukčnou rýchlosťou presahujúcou 25 km/h a ich prípojné vozidlá s výnimkou vozidiel jazdiacich po koľajniciach, traktorov a mobilných strojov. Vymedzenie vozidiel, na ktoré sa návrh nariadenia vlády vzťahuje, uvedené v § 1 ods. 1, je preto nepostačujúce. Keďže nie všetky druhy vozidiel, na ktoré sa vzťahuje smernica 70/156/EHS sú definované v prílohe 1 zákona č. 725/2004/ Z. z. (ide najmä o špeciálne vozidlá, hoci zákon sa na ne podľa § 3 ods. 1 písm. e) vzťahuje), navrhujeme preformulovať § 1 ods. 1 návrhu nariadenia vlády v súlade s definíciou vozidla podľa smernice 70/156/EHS. 
7.	Spoločná poznámka k § 2 ods. 2, 4 a 5 návrhu nariadenia vlády a k § 5 ods. 10, § 7 ods. 7 a § 8 ods. 4 zákona č. 725/2004 Z. z.: Uvedené ustanovenia zákona č. 725/2004 Z. z. obsahujú taxatívny výpočet príloh žiadosti o typové schválenie. Uvedené ustanovenia návrhu nariadenia vlády svojím rozsahom prekračujú rámec taxatívneho výpočtu uvedeného v zákone. Z uvedeného dôvodu je potrebné doplniť ustanovenia zákona, nie je možné stanovovať ďalšie prílohy žiadosti o typové schválenie ES v predkladanom nariadení vlády. Pritom je potrebné zohľadniť nasledovné pripomienky k § 2 ods. 2 písm. a) a c) návrhu nariadenia vlády. 
	O

O	A

N	  Znenie § 1 ods. 1 je upravené.
  Znenie § 3 je  doplnené odsekom 10, v ktorom sa definuje na účely nariadenia vlády špeciálne vozidlo.

Znenie § 2 ods. 2, 4 a 5 nie sú nad rámec zákona č. 725/2004 Z. z.	
		8.	K § 2 ods. 2 písm. a): Navrhujeme vypustiť z ustanovenia slovo „technické“, pretože príloha III smernice 70/156/EHS stanovuje požiadavky, nie technické požiadavky  na dokument. Slová „informačná zložka“ žiadame nahradiť slovami  „informačný dokument“, pretože príloha III obsahuje vzor informačného dokumentu, nie informačnej zložky. 
	O	A	 Znenie je upravené.	
		9.	K § 2 ods. 2 písm. c): Ustanovenie je potrebné naformulovať inak. Informačný zväzok je tvorený informačnou zložkou a dokumentami, ktoré k nej prikladá technická služba alebo schvaľovací úrad. Z toho vyplýva, že informačný zväzok nemôže predložiť výrobca. 
	O	A	 Znenie je upravené.	
		10.	K § 3 ods. 1: Ustanovenie článku 4 ods. 1 písm. c) smernice 70/156/EHS nebolo prebraté. Navrhujeme prebrať ho do tohto ustanovenia.  
	O	A	Znenie  je doplnené.	
		11.	K § 3 ods. 3: Do ustanovenia navrhujeme prebrať neprebratú časť článku 4 ods. 1 písm. d), podľa ktorej musí byť v uvedenom príprade „pridelené špeciálne typové schvaľovacie číslo podľa prílohy VII“.  
	O	N	Uvedená časť článku 4 ods. 1 písm. d) smernice 70/156/EHS je zrušená smernicou 2001/116/ES.	
		12.	K § 3 ods.  8 písm. b): V súlade s článkom 4 ods. 6 smernice 70/156/EHS navrhujeme slová „zasiela zoznam typových schválení ES“ nahradiť slovami „každý mesiac zasiela typovým schvaľovacím orgánom ostatných členských štátov zoznam typových schválení ES“. 
	O	A	 Znenie je upravené.	
		13.	K § 4 ods. 6: V súlade s článkom 5 ods. 4 navrhujeme, aby boli za slová „uvedenie vozidla do prevádzky v premávke na pozemných komunikáciách“ vložené slová „zmena sa označí ako rozšírenie a“. 
	O	A	 Znenie je upravené.	
		14.	K § 8 ods. 1: V súlade so smernicou 70/156/EHS navrhujeme, aby boli slová „zasiela každý rok Európskej únii“ nahradené slovami „zasiela každý rok Európskej komisii“.	O	A	 Znenie je upravené.	
		15.	K § 9 ods. 1: Formulácia je nelogická, povolenie evidencie vozidla je podmienené jeho evidenciou. Navrhujeme, aby slová „vozidlo bolo zapísané do evidencie alebo uvedené do prevádzky až potom“ boli nahradené slovami „vozidlo nebolo zapísané  do evidencie alebo uvedené do prevádzky predtým“. 
	O	A	 Znenie je upravené.	
		16.	K § 9 ods. 3: V nariadení vlády nemožno upravovať príslušnosť orgánov iných členských štátov. Preto navrhujeme, aby boli slová „musí podať žiadosť typovému schvaľovaciemu úradu členského štátu“ nahradené slovami „musí podať žiadosť príslušnému štátnemu orgánu“. 
	O	A	Znenie je upravené.	
		17.	K § 9 ods. 6: V súlade so smernicou 70/156/EHS navrhujeme, aby boli slová „zasiela každý rok Európskej únii“ nahradené slovami „zasiela každý rok Európskej komisii“. 
	O	A	 Znenie je upravené.	
		18.	K § 10 ods. 1 písm. b) bod 4: V tomto prípade navrhuje štátny dopravný úrad Európskej komisii zmenu smerníc upravujúcich typové schvaľovanie. Preto navrhujeme nahradiť slová „návrhy na zmeny technických požiadaviek príslušných samostatných predpisov“ slovami „návrhy na zmeny technických požiadaviek príslušných samostatných smerníc“. 
	O	A	Znenie je upravené.	
		19.	K § 10 ods. 3: Na koniec ustanovenia je potrebné v súlade s preberaným ustanovením smernice 70/156/EHS doplniť slová: „a nahradenie každého špeciálneho schvaľovacieho čísla bežným schvaľovacím číslom“. 
	O	N	Zrušené smernicou 2001/116/ ES.	
		20.	K § 10 ods. 4: Význam ustanovenia nezodpovedá preberanému ustanoveniu smernice. Navrhujeme preformulovať prvú časť vety nasledovne: „Ak osobitné predpisy neboli prispôsobené technickému pokroku, ...“.  
	O	N	Ide o stav kedy osvedčenie o typovom schválení ES podľa § 12 ods. 2 nariadenia stráca platnosť z dôvodu , že uplynukla lehota napríklad 36 mesiacov   a návrh smernice resp. jej novela, ktorá bola zaslaná na schválenie, nie osobitný predpis, ktorým sa preberajú právne akty Európskych spoločenstiev, nebola schválená.  Preto príslušný štátny orgán požiada Európsku komisiu o predĺženie doby platnosti.
	
		21.	K § 12 ods. 1: Ustanovenie by sa nemalo vzťahovať iba na vozidlá, ale aj na systémy, komponenty a samostatné technické jednotky. 
	O	A	Znenie je doplnené.	
		22.	K § 12 ods. 4: V súlade so znením článku 11 ods. 4 smernice 70/156/EHS navrhujeme nahradiť slová „bezodkladne požiada členský štát“ slovami „bezodkladne požiada typový schvaľovací úrad členského štátu“. 
	O	A	 Znenie je upravené.	
		23.	K § 12 ods. 6: V nariadení vlády nemožno upravovať postup Európskej komisie. Preto navrhujeme v ustanovení vypustiť poslednú vetu. 
	O	A	Veta je vypustená.	
		24.	K § 13: Po novelizácii zákona č. 575/2001 Z.z. o organizácii činnosti vlády a organizácii ústrednej štátnej správy je informačná a oznamovacia povinnosť, ktorú ministerstvá a ostatné ústredné orgány štátnej správy  plnia voči orgánom Európskych spoločenstiev a Európskej únie, obsiahnutá v § 35 ods. 7 zákona č. 575/2001 Z. z.  Z tohto dôvodu je ustanovenie § 13 nariadenia vlády duplicitné a teda ho žiadame vypustiť z návrhu nariadenia vlády. Zároveň je potrebné v tabuľke zhody pri príslušných ustanoveniach smernice 70/156/EHS a jej noviel uviesť, že tieto sú prebraté v § 35 ods. 7 zákona č. 575/2001 Z. z.
	O	A	Pôvodný § 13 je vypustený.
V tabuľke zhody je k čl. 15 smernice uvedený § 35 ods. 7 zákona č. 575/2001 Z. z.	
		25.	K prílohe č. 1, bod 1 písm. e): Ustanovenie je zmätočné, navrhujeme zmeniť slovosled: „v prípade potreby vykonať alebo nechať vykonať nevyhnutné kontroly prítomnosti zariadení uvedených v poznámkach pod čiarou 1 a 2 v časti I prílohy IV smernice 70/156/EHS“. 
	O	A	 § 4 : Znenie je upravené.	
		26.	K prílohe č. 2, poznámka pod čiarou: Text poznámky pod čiarou č. 3 má normatívny charakter. Navrhujeme zapracovať ho priamo do textu prílohy.  
	O	A	 § 5: Znenie je upravené.	
		27.	K prílohe č. 3 časť B písm. a): V súlade s preberanou smernicou navrhujeme, aby boli za slová „ak by 10 %“ vložené slová „prípadne 30 %“. 
	O	A	 § 11 ods. 5:  Znenie je doplnené.	
		28.	K prílohe č. 3 časť B posledná veta: Z dôvodu používania jednotnej právnej terminológie navrhujeme, aby boli za slová „uvedených do prevádzky“ vložené slová „v premávke na pozemných komunikáciách“. 
	O	A	 § 11: Znenie je doplnené.	
		29.	K prílohe č. 4 prvá veta: V ustanovení je potrebné uviesť, že návod na plánovanie a vykonávanie posudzovania je upravený v harmonizovanej ISO norme 10011, časti 1, 2 a 3, 1991. Slovenský preklad, podľa ktorého je tento návod prevzatý z uvedenej ISO normy je nesprávny, z anglickej aj nemeckej jazykovej verzie vyplýva, že z nej nie je prevzatý, ale práve v tejto norme upravený.  
	O	A	 § 14 : Znenie je upravené.	
		30.	K prílohe č. 4, bod 1.2: Prvá veta je nesprávne naformulovaná. Navrhujeme formuláciu: „Príslušný štátny orgán overí splnenie požiadaviek podľa bodu 1.1 v potrebnom rozsahu.“ Na konci druhej vety tohto ustanovenia je v súlade s preberanou smernicou potrebné doplniť slová: „pričom sa podľa potreby použije jeden alebo viacero postupov podľa bodov 1.2.1 až 1.2.3 tejto prílohy. 
	O	A	§ 14 : Znenie je upravené.	
		31.	K prílohe č. 4, bod 1.2.1.1: V bode 1.2.3, na ktorý sa odvoláva toto ustanovenie ako aj v smernici 70/156/EHS sa nehovorí o vyhlásení výrobcu o zavedení systému kvality, ale o certifikácii výrobcu podľa bodu 1.2.3 odkaz na normu STN EN ISO 9001 (01 0320). 
	O	A	§ 14 : Znenie je upravené.	
		32.	K prílohe č. 4, bod 1.2.2 druhá veta: Vetu treba preformulovať. Nie je prípustné ustanovovať v nariadení vlády povinnosti orgánov iných členských štátov. Je potrebné uviesť, ako je povinný v uvedenom prípade konať príslušný štátny orgán v Slovenskej republike. 
	O	A	§ 14:  Znenie je upravené.	
		33.	K prílohe č. 4, bod 2.3.6: Navrhujeme, aby boli slová „testovacích dielov dokazujúcich nezhodu“ nahradené slovami „testovacích dielov, ktoré nie sú zhodné“. 
	O	A	§ 15: Znenie je upravené.	
		34.	K prílohe č. 4, bod 3.1: Z dôvodu prehľadnosti a jasnosti právnej úpravy navrhujeme vložiť za slová „príslušný štátny orgán“ slová „ktorý udelil ES typové schválenie“. 
	O	A	§ 16: Znenie je doplnené.	
		35.	K prílohe č. 4, bod 3.1.1.2: V súlade s textom preberanej smernice navrhujeme nahradiť slová „v súlade s časťou 1“ slovami „v súlade s časťami 1 a 2“. 
	O	A	§ 16: Znenie je doplnené.	
		36.	K prílohe č. 4, poznámky pod čiarou: Podľa záverov Legislatívnej rady vlády Slovenskej republiky majú byť z dôvodu záväznosti technické normy uvedené priamo v texte príloh právnych predpisov, nie v poznámkach pod čiarou. Z toho dôvodu navrhujeme, aby boli technické normy uvedené v poznámkach pod čiarou č. 3 a 5 uvedené v texte prílohy. Navrhujeme odkázať nielen na normu EN ISO 9001 – 2000, ale aj na normu EN ISO 9002:1994. Text poznámky pod čiarou č. 4 má normatívny charakter. Navrhujeme zapracovať ho priamo do textu prílohy.  
	O	ČA	Normy upravené v texte nariadenia.
Norma EN ISO 9002:1994  je neplatná, a preto na túto normu nemožno odkázať.	
		37.	Z bodu 1.2.3 prílohy X smernice 70/156/EHS je potrebné do návrhu nariadenia vlády prebrať aj poslednú vetu. 
	O	N	 V zmysle § 99 písm. v) zákona č. 725/2004 Z. z.  ministerstvo notifikuje technické služby za Slovenskú republiku v orgánoch Európskych spoločenstiev a Európskej únie.	
		K transpozičnej prílohe:
	Pri smernici 97/27/ES je potrebné doplniť za slová „Európskeho parlamentu“ slovo „a“. 
	V prílohe je potrebné uviesť, že smernica 70/156/EHS bola zmenená aj nariadením Rady (ES) č. 807/03 a piatimi Aktmi o podmienkach pristúpenia. 
	V prípade, že sa smernica 70/156/EHS bude preberať aj v znení smerníc 2005/49/ES a 2005/64/ES, je potrebné do transpozičnej prílohy doplniť údaje aj o týchto dvoch smerniciach. 

O

O

O	

   A

   A

   A	

Upravené.

Upravené.

Upravené.	
		K doložke zlučiteľnosti:
	V bode 3 písm. a) je potrebné doplniť rovnaké údaje, ako v transpozičnej prílohe.  
	O	A	Upravené.	
		K tabuľke zhody: 
Ustanovenia zákona č. 725/2004 Z. z. uvedené na stranách 51, 52 a 53 tabuľky zhody nemajú žiadnu súvislosť s preberaným ustanovením. Preto ich navrhujeme vypustiť. 
Ustanovenia § 7 ods. 13 až 15 zákona č. 725/2004 Z. z. uvedené na stranách 54, 55 a 56 tabuľky zhody nemajú žiadnu súvislosť s preberaným ustanovením. Preto ich navrhujeme vypustiť. Navrhujeme uviesť, že príslušné ustanovenie smernice je prebraté v § 9 ods. 3 až 6 návrhu nariadenia vlády. 
Ustanovenia § 99 zákona č. 725/2004 Z. z. uvedené na stranách 73 a 74 tabuľky zhody nemajú žiadnu súvislosť s preberaným ustanovením. Preto ich navrhujeme vypustiť. Článok 12 smernice je prebratý v § 109 ods. 1 zákona. 

O

O

O	

A

A

A	

Upravené.

Upravené.

Upravené.	
2	Ministerstvo spravodlivosti SR	 Pripomienky legislatívno – technického charakteru.
	O	A	  Pripomienky sú v návrhu zapracované, pokiaľ neodporujú sledovanému cieľu.	
3	Ministerstvo financií SR	Návrh vrátane príloh, odporúčam prehodnotiť v kontexte s čl. 2 ods. 2 Ústavy SR, pretože upravujú konanie štátnych orgánov, dôsledne zosúladiť s Legislatívnymi pravidlami vlády SR  (§ 1 ods. 2, 4, § 3 ods. 7, § 4 ods. 2, 3, § 5 ods. 2, § 6 písm. b), § 8 ods. 3, § 9 ods. 4, 5, § 11 ods. 2, § 12 ods. 1, príloha č. 1, 2 a 3) a s prílohou č. 2 týchto pravidiel (používanie odkazov v § 2 ods. 5, § 3 ods. 6, § 6 písm. b), § 8 ods. 3, § 10 ods. 3, § 12 ods. 1, príloha č. 1 bod 3).
	O	ČA	Nezavádzajú sa nové kompetencie štátnych orgánov. 
Kompetencia štátneho dopravného úradu v oblasti typového schvaľovania vychádza zo zákona č. 725/2004 Z. z., a to z § 99 písm. o) bod 2., § 5 ods. 5, 11 a 20, § 6 ods. 5, 7 a 10, § 7 ods. 6, 9 a 13, § 8 ods. 10 a 17; nariadením sa upravujú podrobnosti o typovom schvaľovaní.
V tabuľke zhody sú uvedené príslušné ustanovenia zákona 725/2004 Z. z., z ktorých návrh aproximačného nariadenia vychádza a ktoré vykonáva.

4	Ministerstvo vnútra SR	Všeobecné:
1.  Odporúčame prehodnotiť spôsob transpozície smernice Rady 70/156/EHS zo 6.februára 1970 o aproximácii právnych predpisov členských štátov o typovom schvaľovaní motorových vozidiel a ich prípojných vozidiel v platnom znení. Ide síce o spôsob zavedenia transpozičného odkazu podľa §3 ods.3 zákona č.19/2002 Z.z. ,ktorým sa ustanovujú podmienky vydávania aproximačných nariadení vlády SR v znení zákona č.607/2004 Z.z., domnievame sa však, že takýto postup by sa mal využívať minimálne a daná problematika by sa dala upraviť aj prehľadnejšie. Jedným z hlavných cieľov normotvorby by totiž mala byť jej zrozumiteľnosť a dostupnosť pre adresáta danej právnej úpravy, čo sa dá dosiahnuť jedine systematickou tvorbou právneho systému a prehľadnými právnymi väzbami.
	O	N	Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky – Inštitútom pre aproximáciu práva a odsúhlasený na rokovaní Legislatívnej rady vlády Slovenskej republiky dňa 28.6.2005.
	
		2.  V súlade s metodickým usmernením Sekcie Inštitútu pre aproximáciu práva Úradu vlády SR odporúčame pri citácii aktov ES/EÚ uvádzať údaj o publikácii v mimoriadnom vydaní v slovenskom jazyku, a nie údaj o publikácii v anglickej jazykovej verzii  Úradného vestníka EÚ/ES.
	O	N	Podľa usmernenia Sekcie Inštitút pre aproximáciu práva Úradu vlády SR sa mimoriadný vestník uvádza len v prípade, ak je k dispozícii v papierovej podobe.	
5	Štatistický úrad SR	Texty príslušných paragrafov vo veci príloh k smernici 70/156 EHS odporúčame legislatívne upraviť vo väzbe na §3 ods.3 zákona č.19/2002 Z.z. v znení neskorších predpisov.	O	N	Podľa § 3 ods. 3 zákona č. 19/2002 Z. z. je možné formou aproximačného odkazu prebrať zo smernice ES prílohy upravujúce technické údaje, vzory tlačív.... Spôsob zavedenia aproximačného odkazu  podľa § 3 ods. 3 zákona č. 19/2002 Z. z., ktorým sa ustanovujú podmienky vydávania  aproximačných nariadení vlády Slovenskej  priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády SR – Inštitútom pre aproximáciu práva a odsúhlasený Legislatívnou radou vlády dňa 28.6.2005.